PMIndiaData/PMIndiaSum huggingface dataset:
કેબિનેટે ભારત અને દક્ષિણ આફ્રિકા વચ્ચે  માહિતી અને પ્રસારણ ટેકનોલોજીના એમઓયુ અંગે જાણકારી આપી

પ્રધાનમંત્રી શ્રી નરેન્દ્ર મોદીના આધ્યક્ષસ્થાને મળેલી કેન્દ્રીય કેબિનેટની બેઠકમાં તા. 8મી જુલાઈ, 2016ના રોજ ભારત અને દક્ષિણ આફ્રિકા વચ્ચે માહિતી અને પ્રસારણ ટેકનોલોજીને પ્રોત્સાહન અંગે દ્વિપક્ષી સહયોગ અંગે થયેલા સમજૂતી કરાર (એમઓયુ) અંગેની જાણકારી આપવામાં આવી હતી આ સમજૂતી કરારથી આઈસીટીના ક્ષેત્રમાં આંતર સંસ્થાકીય દ્વિપક્ષીય સહયોગ અને સંબંધો સ્થાપવામાં અને પ્રોત્સાહિત કરવામાં સહાય થશે. આ કરારથી બંને દેશો વચ્ચે આઈસીટીના ક્ષેત્રે ખાનગી સંસ્થાઓ, ક્ષમતા નિર્માણ કરતી સંસ્થાઓ, સરકાર અને બંને દેશોની અન્ય ખાનગી સંસ્થાઓ વચ્ચે સક્રિય સહયોગ થઈ શકશે.
પ્રધાનમંત્રીએ તમામ રાજ્યો અને કેન્દ્ર શાસિત પ્રદેશોના મુખ્યમંત્રીઓ સાથે વાર્તાલાપ કર્યો

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સના માધ્યમથી દેશના તમામ રાજ્યો અને કેન્દ્ર શાસિત પ્રદેશોના મુખ્યમંત્રીઓ સાથે કોવિડ-19 સામેની ભારતની લડાઇમાં આગામી માર્ગ અંગેની વિસ્તૃત ચર્ચા કરી હતી. પ્રારંભિક ટિપ્પણીમાં પ્રધાનમંત્રીએ જણાવ્યું હતું કે, “ભારતમાં આ મહામારીના ફેલાવા અંગે ભૌગોલિક રીતે આપણી પાસે હવે વ્યાજબી રીતે સ્પષ્ટ સંકેતો છે, જેમાં સૌથી વધુ અસરગ્રસ્ત વિસ્તારો વિશે પણ આપણે માહિતગાર છીએ. વધુમાં છેલ્લા કેટલાક અઠવાડિયામાં, અધિકારીઓ આ પ્રકારના સમયમાં જિલ્લા સ્તરે કેવી રીતે કામગીરી કરવી તે વધુ સારી રીતે સમજી શક્યા છે.” પ્રધાનમંત્રીએ જણાવ્યું હતું કે, કોવિડ-19ના ફેલાવો સમજી શકવાથી દેશમાં આપણે તેની સામે વધુ ધ્યાન કેન્દ્રિત કરીને લડત આપી શકીશું. તેમણે જણાવ્યું હતું કે, “અને આ કારણે, આપણે હવે કોરોના વાયરસ સામેની આપણી આ લડાઇમાં આપણી વ્યૂહનીતિ પર વધુ ધ્યાન કેન્દ્રિત કરી શકીએ છીએ, જે થવું જ જોઇએ. આપણી સમક્ષ અત્યારે બેવડો પડકાર છે – આ બીમારીના સંક્રમણનો દર ઓછો કરવાનો અને તમામ પ્રકારની માર્ગદર્શિકાઓનું પાલન કરીને જાહેર પ્રવૃત્તિઓ તબક્કાવાર વધારવાનો અને આપણે સૌએ આ બંને હેતુઓ સિદ્ધ કરવા માટે સાથે મળીને કામ કરવું પડશે.” પ્રધાનમંત્રીએ વધુમાં જણાવ્યું હતું કે, હવે ગ્રામીણ વિસ્તારોમાં કોવિડ-19નો ફેલાવો થતો રોકવા માટે પ્રયાસો કરવાની જરૂર છે. પ્રધાનમંત્રીએ કહ્યું હતું કે, અર્થતંત્ર અંગે આગામી રણનીતિ માટે રાજ્યોએ આપેલા સૂચનો અત્યારે વિચારણા હેઠળ છે. મુખ્યમંત્રીઓએ કોવિડ-19 સામેની દેશની લડાઇમાં પ્રધાનમંત્રીના નેતૃત્વની પ્રશંસા કરી હતી અને દેશમાં અત્યારે તબીબી તેમજ આરોગ્ય ઇન્ફ્રાસ્ટ્રક્ચર વધુ મજબૂત કરવાની જરૂરિયાત પર પણ પ્રકાશ પાડ્યો હતો. તેમાંથી કેટલાક મુખ્યમંત્રીઓએ ખાસ ધ્યાન દોર્યું હતું કે, પરપ્રાંતીય શ્રમિકો એક રાજ્યમાંથી બીજા રાજ્યમાં પોતાના વતન પરત ફરી રહ્યા છે, ત્યારે સામાજિક અંતરની માર્ગદર્શિકાઓનું સુસ્ત પાલન કરવામાં આવે, માસ્ક અને સેનિટાઇઝરનો ઉપયોગ કરવામાં આવે તેના ખૂબ જ ધ્યાન આપવાની જરૂર છે કારણે તેનાથી ખાસ કરીને ગ્રામીણ વિસ્તારોમાં વધુ નવા કેસોનો ફેલાવો થતો રોકવામાં ઘણી મદદ મળશે. વિદેશમાંથી ભારતમાં પરત ફરી રહેલા નાગરિકોને પણ ફરજિયાત ક્વૉરેન્ટાઇનમાં રાખવા જોઇએ તે બાબત પર પ્રકાશ પાડવામાં આવ્યો હતો. મુખ્યમંત્રીઓએ અર્થશાસ્ત્ર અંગે પોતાના સૂચનો દરમિયાન ખાસ કરીને
મંત્રીમંડળે ચાર્ટર્ડ એકાઉન્ટન્ટ સંસ્થાઓમાં સહયોગ પર ભારત અને કેનેડા વચ્ચેના સમજૂતી કરાર (એમઓયુ)ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ઇન્સ્ટિટ્યૂટ ઑફ ચાર્ટર્ડ એકાઉન્ટન્ટ્સ ઑફ ઇન્ડિયા (આઇસીએઆઈ) અને ચાર્ટર્ડ પ્રોફેશનલ એકાઉન્ટન્ટ્સ ઑફ કેનેડા (સીપીએ કેનેડા) વચ્ચે થયેલા સમજૂતીકરાર (એમઓયુ) પર હસ્તાક્ષરને મંજૂરી આપી હતી. વિગત : મંત્રીમંડળે આ મંજૂરી વર્ષ 2011માં હસ્તાક્ષર થયેલા એમઓયુની પૂર્વોત્તર મંજૂરીનાં સંદર્ભમાં અને ભારતની આઈસીએઆઈ અને કેનેડાની સીપીએ વચ્ચે એમઓયુ પર હસ્તાક્ષર માટે આપી છે. આ એમઓયુ અંતર્ગત પારસ્પરિક સભ્યપદ માટે વ્યવસ્થાની પરિકલ્પના કરવામાં આવી છે, જે વિશિષ્ટ માપદંડોની સાથે બંને સંસ્થાઓનાં સભ્યને લાગુ પડશે. આ એમઓયુ અંતર્ગત સહયોગની પરિભાષા અને પ્રવેશ સ્તર પર ચાર્ટર્ડ એકાઉન્ટન્ટની વ્યાવસાયિક ગુણવત્તા, કૌશલ્ય અને કાર્યદક્ષતાનું મૂલ્યાંકન સામેલ છે. અસર : આનો ઉદ્દેશ આઈસીએઆઈનાં સભ્યો, વિદ્યાર્થીઓ અને તેમની સંસ્થાઓનાં વ્યાપક હિતમાં પારસ્પિરક રીતે લાભદાયક સંબંધ વિકસિત કરવાનો છે. આ એમઓયુ આઈસીએઆઈનાં સભ્યોને તેમની વ્યાવસાયિક પહોંચ વધારવા માટે તકો પ્રદાન કરશે. સાથે-સાથે આઈસીએઆઈ સ્થાનિક દેશોની બ્રાન્ડને ઊભી કરવા માટે મજબૂતી પ્રદાન કરતી સંસ્થા સ્વરૂપે બહાર આવશે. આ એમઓયુ આઈસીએઆઈ અને સીપીએ કેનેડા વચ્ચે કામગીરી કરવા માટે મજબૂત સંબંધ સ્થાપિત કરશે. લાભાર્થી : આ સમજૂતી કરાર (એમઓયુ) વધુમાં વધુ ભારતીય યુવા ચાર્ટર્ડ એકાઉન્ટન્ટને “સીપીએ કેનેડા”માંથી વ્યાવસાયિક માન્યતા મેળવવા પ્રોત્સાહન આપશે અને તેમને કેનેડામાં મહત્તમ વ્યાવસાયિક તકો મેળવવા મદદરૂપ થશે. અનેક ભારતીય ચાર્ટર્ડ એકાઉન્ટન્ટ કેનેડાની કંપનીઓમાં ઉચ્ચ હોદ્દા પર કાર્યરત છે અને તેમને સીપીએ કેનેડામાંથી માન્યતા મળેલી છે. કેનેડાનાં ઉદ્યોગજગતને ભારતીય પ્રતિભા અને કૌશલ્યમાં વિશ્વાસ છે તથા ત્યાંની કંપનીઓ તેમની નિમણૂક કરવા માટે આગળ વધી રહી છે. અમલીકરણની વ્યૂહરચના અને લક્ષ્યાંક : આ એમઓયુ એ સભ્યોને લાગુ થશે, જેમણે આઈસીએઆઈ અથવા કેનેડિયન પ્રોવિન્શિયલ સીપીએ સંસ્થાઓમાંથી જરૂરી અભ્યાસ કર્યો હોય, પરીક્ષા આપી હોય અને પ્રાયોગિક અનુભવ પ્રાપ્ત કરનાર આઈસીએઆઈ અથવા કેનેડિયન પ્રોવિન્શિયલ સીપીએ સંસ્થાઓમાંથી સભ્યપદ મેળવ્યું હોય. આ સમજૂતી એ વ્યક્તિઓને ઓટોમેટિક લાગુ નહીં થાય, જેમણે કોઈ ત્રીજા પક્ષની અન્ય સમજૂતી અંતર્ગત આઈસીએઆઈ અથવા કેનેડિયન પ્રોવિન્શિયલ સીપીએ સંસ્થાઓમાંથી સભ્યપદ પ્રાપ્ત કર્યું છે. પૃષ્ઠભૂમિ : આઈસીએઆઈ ભારતની સંસદ દ્વારા પસાર કરેલા કાયદા ધ ચાર્ટર્ડ એકાઉન્ટ ધારા, 1949 અંતર્ગત સ્થાપિત એક બંધારણીય સંસ્થા છે. તેનો ઉદ્દેશ ભારતમાં ચાર્ટર્ડ એકાઉન્ટન્ટ વ્યવસાયનું નિયમન કરવાનો છે. “સીપીએ કેનેડા” ઇન્સ્ટિટ્યૂટ કેનેડિયન એકાઉન્ટિંગ વ્યવસાયિકોની મદદ માટે સ્થાપિત એક રાષ્ટ્રીય સંસ્થા છે.
ભારત અને મ્યાનમાર વચ્ચે આરોગ્ય સંશોધન ક્ષેત્રે સમજૂતીના કરારને કેબિનેટની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને મળેલી કેબિનેટની બેઠકમાં ઈન્ડીયન કાઉન્સિલ ઓફ મેડિકલ રિસર્ચ (આઈસીએમઆર), ભારત અને ડિપાર્ટમેન્ટ ઓફ મેડિકલ રિસર્ચ (ડીએમઆર), આરોગ્ય અને રમત મંત્રાલય, મ્યાનમાર વચ્ચે, નવી દિલ્હી ખાતે ફેબ્રુઆરી, 2020માં હસ્તાક્ષર કરાયેલા સમજૂતીના કરાર (એમઓયુ) નું મૂલ્યાંકન કરવામાં આવ્યુ હતું. આ સમજૂતીના કરારનો ઉદ્દેશ આરોગ્ય ક્ષેત્રે પરસ્પરનાં સંશોધનના વિષયો બાબતે સંબંધોનું નિર્માણ કરવાનો છે. એના મહત્વના ઉદ્દેશો નીચે મુજબ છેઃ (એ) ચેપી રોગોની નાબૂદી (આ અંગે પરસ્પર નિર્ણય કરાશે). (બી) ઉભરતા અને વાયરલ ચેપ માટે નેટવર્ક પ્લેટફોર્મ વિકસાવવું. (સી) સંશોધન પધ્ધતિઓ, વ્યવસ્થાપન, ક્લિનિકલ ટ્રાયલ્સ, નીતિગત બાબતે વગેરે અંગે તાલિમ/ ક્ષમતા નિર્માણ. (ડી) નિયમનલક્ષી વ્યવસ્થામાં સંવાદિતા. વર્કશોપ્સ/ બેઠકો અને સંશોધન યોજનાઓ અંગેનો નિર્ણય જે તે સમયે ઉપલબ્ધ ભંડોળના આધારે નક્કી કરવામાં આવશે. પક્ષકારો એક જોઈન્ટ વર્કિંગ ગ્રુપ (જેડબલ્યુજી)ની સ્થાપના કરશે, જેમાં દરેક સંસ્થામાં ડેલિગેટ્સનો સમાવેશ કરાશે. જોઈન્ટ વર્કિંગ ગ્રુપના સભ્યોની બેઠકો ભારત અને મ્યાનમારમાં વૈકલ્પિક રીતે યોજાશે. તેમના વિઝા એન્ટ્રી, નિવાસ, દૈનિક ભથ્થું, આરોગ્ય વીમો, સ્થાનિક પરિવહન ખર્ચ, મોકલનાર પક્ષ ભોગવશે, જ્યારે જોઈન્ટ વર્કિંગ ગ્રુપની બેઠકોનો સંસ્થાકિય ખર્ચ યજમાન પક્ષ ભોગવશે.
સાતમા કેન્દ્રીય પગાર પંચની અવધિ લંબાવાઈ

પ્રધાનમંત્રી શ્રી નરેન્દ્ર મોદીની અધ્યક્ષતામાં થયેલી કેન્દ્રીય મંત્રી મંડળની બેઠકમાં આજે (26 ઓગષ્ટ, 2015) 7માં પગાર પંચની અવધિમાં 4 માસનો વિસ્તાર એટલે કે 31 ડિસેમ્બર, 2015 સુધી લંબાવવાની મંજૂરી આપવામાં આવી છે. પૃષ્ઠ ભૂમિઃ કેન્દ્ર સરકારે 7મા કેન્દ્રીય પગાર પંચનું ગઠન 28 ફેબ્રુઆરી, 2014ના રોજ કર્યું હતું. આયોગનું ગઠન તા. 28 ફેબ્રુઆરી, 2014ના જે પ્રસ્તાવ દ્વારા કરાયું હતું તે અનુસાર તેના ગઠનની તારીખથી 18 માસની અંદર તેણે પોતાની ભલામણો આપવાની હતી અને આ સમય સીમા 27 ઓગષ્ટ, 2015ના રોજ સમાપ્ત થઈ રહી છે. કામની માત્રા અને હિતધારકો સાથે વિચાર-વિમર્શની ગહનતાને ધ્યાનમાં રાખીને, 7મા કેન્દ્રીય પગાર પંચે સરકારને આ અવધિ 31 ડિસેમ્બર, 2015 સુધી એટલે કે 4 માસ વધારવા માટે અનુરોધ કર્યો હતો.
મંત્રીમંડળે વિજ્ઞાન અને ટેકનોલોજીમાં સહયોગ સ્થાપિત કરવા માટે ભારત અને ઇન્ડોનેશિયા વચ્ચે થયેલી સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે કેન્દ્રીય મંત્રીમંડળની બેઠકમાં વિજ્ઞાન અને ટેકનોલોજીમાં સહયોગ સ્થાપિત કરવા માટે ભારત અને ઇન્ડોનેશિયા વચ્ચે સમજૂતી કરાર (એમઓયુ)ને મંજૂરી આપવામાં આવી છે. આ એમઓયુ પર મે, 2018માં નવી દિલ્હીમાં કેન્દ્રીય વિજ્ઞાન, ટેકનોલોજી અને પૃથ્વી વિજ્ઞાન મંત્રી ડૉ. હર્ષવર્ધને અને મે, 2018માં જાકાર્તામાં ઇન્ડોનેશિયા તરફથી ત્યાંનાં સંશોધન, ટેકનોલોજી અને ઉચ્ચ શૈક્ષણિક મંત્રી શ્રી મોહમ્મદ નાસિરે હસ્તાક્ષર કર્યા હતાં. આ એમઓયુ પર હસ્તાક્ષર થવાથી બંને દેશો વચ્ચે દ્વિપક્ષીય સંબંધ માટે એક નવા અધ્યાયની શરૂઆત થશે. તેનાથી બંને પક્ષોને વિજ્ઞાન અને ટેકનોલોજીનાં ક્ષેત્રમાં પારસ્પરિક હિતોને સાધવા માટે પૂરક બળ મળશે. આ એમઓયુનો ઉદ્દેશ વિજ્ઞાન અને ટેકનોલોજીનાં ક્ષેત્રમાં સમાનતા અને પારસ્પરિક લાભનાં આધારે ભારત અને ઇન્ડોનેશિયા વચ્ચે સહયોગ વધારવાનો છે. તેમાં હિતધારકોમાં ભારત અને ઇન્ડોનેશિયાની વિજ્ઞાન સંસ્થાઓનાં સંશોધકો, શિક્ષણ, આરએન્ડડી પ્રયોગશાળાઓ અને કંપનીઓ સામેલ છે. તાત્કાલિક સહયોગ સ્થાપિત કરવા માટે પસંદ કરવામાં આવેલા સંભવિત ક્ષેત્રોમાં ઇન્ફોર્મેશન અને કમ્યુનિકેશન ટેકનોલોજી (આઇસીટી), લાઇફ સાયન્સિસ (બાયો ટેકનોલોજી, કૃષિ અને જૈવ ચિકિત્સા વિજ્ઞાન), ઊર્જામાં સંશોધન, જળ ટેકનોલોજી, આપત્તિ વ્યવસ્થાપન, અંતરિક્ષ વિજ્ઞાન, ટેકનોલોજી અને એપ્લિકેશન, જિયોસ્પેશ્યલ ઇન્ફોર્મેશન એન્ડ વ્યવહારિક રસાયણ વિજ્ઞાન સામેલ છે.
પ્રધાનમંત્રી એ પંડિત જવાહરલાલ નહેરુને એમની પુણ્યતિથિ પર શ્રદ્ધાંજલિ અપર્ણ કરી

પ્રધાનમંત્રી શ્રી નરેન્દ્ર મોદીએ ભારતના પ્રથમ પ્રધાનમંત્રી પંડિત જવાહરલાલ નહેરુને એમની પુણ્યતિથિ પર શ્રદ્ધાંજલિ અપર્ણ કરી. પ્રધાનમંત્રીએ કહ્યું ‘ આપણા પહેલા પ્રધાનમંત્રી, પંડિત જવાહરલાલ નહેરુજી ને એમની પુણ્યતિથિ પર શ્રદ્ધાંજલિ અપર્ણ કરું છું.’
પ્રધાનમંત્રી શ્રીએ પીલીભીત દુર્ઘટનામાં જીવ ગુમાવનારા લોકોના પરિવારજનો માટે એક્સ-ગ્રેશિયાને મંજૂરી આપી

પ્રધાનમંત્રી શ્રી નરેન્દ્ર મોદીએ પીલીભીત દુર્ઘટનામાં જીવ ગુમાવનારા લોકોના પરિવાર માટે એક્સ-ગ્રેશિયાની રકમ મંજૂર કરી છે. પીએમઓ દ્વારા એક ટ્વીટમાં કહેવામાં આવ્યું છે: "પ્રધાનમંત્રી શ્રીએ પીલીભીત દુર્ઘટનામાં જીવ ગુમાવનારા લોકોના પરિવારો માટે
મંત્રીમંડળે ઇન્ડિયા પોર્ટ્સ ગ્લોબલ લિમિટેડ (આઇપીજીએલ)ને ડીપીઇ માર્ગદર્શિકાના અમલમાંથી મુક્તિ આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે બેઠકે આજે ઇન્ડિયા પોર્ટ્સ ગ્લોબલ લિમિટેડ (આઇપીજીએલ)ને ડીપીઈ માર્ગદર્શિકામાંથી મુક્તિ આપવાની મંજૂરી આપી હતી, જેમાં રિઝર્વેશન અને વિજિલન્સ નીતિઓ સામેલ નથી. જહાજ મંત્રાલયનાં વહીવટી નિયંત્રણ હેઠળ આઇપીજીએલની રચના કંપની ધારા, 2013 હેઠળ સ્પેશ્યલ પર્પઝ વ્હિકલ તરીકે થઈ હતી, જેને જવાહરલાલ નેહરુ પોર્ટ ટ્રસ્ટ (જેએનપીટી) અને દીનદયાળ પોર્ટ ટ્રસ્ટ (ડીપીટી) (અંગાઉ કંડલા પોર્ટ ટ્રસ્ટ (કેપીટી)એ પ્રમોટ કરી હતી. એનો આશય ઇરાનમાં ચાબહારનાં શહિદ બેહેસ્તીનું ડેવલપમેન્ટ અને મેનેજમેન્ટ કરવાનો હતો. સંયુક્ત વિસ્તૃત કાર્યયોજના (જેસીપીઓએ)માંથી અમેરિકા બહાર નીકળ્યા પછી વિદેશ મંત્રાલયે જહાજ મંત્રાલયને 29 ઓક્ટોબર, 2018નાં રોજ અમેરિકાનાં પ્રતિબંધોની અસરની શક્ય અસરમાંથી જેએનપીટી અને ડીપીટીને બાકાત રાખ્યા હતા. એને આધારે તથા સક્ષમ સમિતિની મંજૂરી સાથે જેએનપીટી અને ડીપીટીના તમામ શેરની ખરીદી “સાગરમાલા ડેવલપમેન્ટ કંપની લિમિટેડ” (એસડીસીએલ) 17 ડિસેમ્બર, 2018નાં રોજ કરી હતી. એસડીસીએલ એ કેન્દ્ર સરકારનું જાહેર સાહસ છે અને એટલે એની પેટાકંપની તરીકે આઇપીજીએલ પણ કેન્દ્ર સરકારનું જાહેર સાહસ છે. પરિણામે ડીપીઇની માર્ગદર્શિકા આઇજીપીએલ પર ટેકનિકલ રીતે લાગુ થવાને પાત્ર છે. વ્યૂહાત્મક ઉદ્દેશો સાથે ચાબહાર બંદર દેશનો પ્રથમ વિદેશી પોર્ટ પ્રોજેક્ટ હોવાથી જહાજ મંત્રાલય અને વિદેશ મંત્રાલયની સૂચનાઓ પછી આઇપીજીએલને 5 વર્ષનાં સમયગાળા માટે લાગુ ડીપીઇની માર્ગદર્શિકા વિના બોર્ડ મેનેજ કંપની તરીકે કામ કરવાની છૂટ આપવાની તાતી જરૂર છે. એ મુજબ જહાજ મંત્રાલયે આઇપીજીએલને પ્રોજેક્ટનાં સરળ અમલીકરણ માટે ડીપીઇની માર્ગદર્શિકામાંથી મુક્તિ આપવાની વિનંતી કરી હતી.
કેન્દ્રીય મંત્રીમંડળે જમ્મુમાં ઇન્ડિયન ઇન્સ્ટિટ્યૂટ ઓફ મેનેજમેન્ટની સ્થાપના કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકમાં જમ્મુમાં ઇન્ડિયન ઇન્સ્ટિટ્યૂટ ઓફ મેનેજમેન્ટ (આઇઆઇએમ)ની સ્થાપના અને સંચાલનની મંજૂરી આપવામાં આવી છે. જમ્મુમાં આઇઆઇએમનું શૈક્ષણિક વર્ષ 2016-17 એન્જિનીયરિંગ અને ટેકનોલોજીની જૂની સરકારી કોલેજના કેમ્પ્સમાં કામચલાઉ ધોરણે શરૂ થયું છે. આ કામચલાઉ કેમ્પસ 2016થી 2020 સુધી ચાર વર્ષ કાર્યરત રહેશે અને આ પ્રોજેક્ટમાં રૂ. 61.90 કરોડનો ખર્ચ થશે. ચાલુ વર્ષે મેનેજમેન્ટમાં પોસ્ટ ગ્રેજ્યુએટ ડિપ્લોમા પ્રોગ્રામ (પીજીડીપી) અભ્યાસક્રમમાં વિદ્યાર્થીઓની કુલ સંખ્યા 54 છે, જે દર વર્ષે વધશે અને ચોથા વર્ષમાં વિદ્યાર્થીઓની કુલ સંખ્યા વધીને 120 થશે. દરમિયાન જમ્મુ અને કાશ્મીર વિસ્તારમાં બહાર કેમ્પ્સ સ્થાપિત કરવા માટેના પગલા પણ લેવામાં આવશે. કાયમી કેમ્પસ ઊભું કરવા માટે વિસ્તૃત પ્રોજેક્ટ રિપોર્ટ તૈયાર થઈ રહ્યો છે અને પછી કેમ્પ્સ સ્થાપિત કરવા પ્રક્રિયા શરૂ થશે. મંત્રીમંડળે સોસાયટીઝ રજિસ્ટ્રેશન ધારા, 1860 હેઠળ આઇઆઇએમ જમ્મુ સોસાયટીની રચના કરવાની પણ મંજૂરી આપી છે. આઇઆઇએમ જમ્મુનું સંચાલન અને વ્યવસ્થાપન ભારત સરકાર દ્વારા રચિત બોર્ડ ઓફ ગવર્નન્સ (બીઓજી) સાથે સોસાયટી કરશે, જે સંસ્થાનો વહીવટ કરશે તથા સંસ્થાની સ્થાપના અને સંચાલન માટે જવાબદાર હશે. આઇઆઇએમ-જમ્મુ એ જમ્મુ-કાશ્મીર માટે પ્રધાનમંત્રીના વિકાસ પેકેજનો ભાગ છે. જમ્મુમાં આઇઆઇટી ખુલવાથી, એનઆઇટી શ્રીનગરના આધુનિકરણથી અને કાશ્મીર અને જમ્મુમાં બે નવી એમ્સ સંસ્થા શરૂ થવાની સાથે આઇઆઇએમ જમ્મુ આગળ જતા જમ્મુ-કાશ્મીરમાં ઉચ્ચ ગુણવત્તાયુક્ત જીવન અને શિક્ષણની જરૂરિયાત પૂર્ણ કરશે. પૃષ્ઠભૂમિ: ઇન્ડિયન ઇન્સ્ટિટ્યૂટ ઓફ મેનેજમેન્ટ દેશની ટોચની શૈક્ષણિક સંસ્થાઓ છે, જે મેનેજમેન્ટમાં ઉચ્ચ ગુણવત્તાયુક્ત શિક્ષણ પ્રદાન કરે છે તેમજ મેનેજમેન્ટ શિક્ષણ અને તેની સાથે સંબંધિત જાણકારીના ક્ષેત્રમાં શિક્ષણ અને તાલીમના વૈશ્વિક માપદંડો સ્થાપિત કરે છે. અત્યારે દેશમાં 19 આઇઆઇએમ છે. તેમાંથી 13 આઇઆઇએમ અમદાવાદ, બેંગલુરુ, કોલકાતા, લખનઉ, ઇન્દોર, કોઝિકોડે, શિલોંગ, રાંચી, રોહતક, કાશીપુર, ત્રિચી, ઉદેપુરમાં છે. અન્ય છ આઇઆઇએમ વર્ષ 2015માં શરૂ થઈ છે, જે અમૃતસર, સિરમૌર, નાગપુર, બોધગયા, સમ્બલપુર અને વિશાખાપટ્ટનમમાં છે.
પ્રધાનમંત્રીએ શ્રી બી. એસ. બોમ્માઇને કર્ણાટકના મુખ્યમંત્રી પદના શપથ લેવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ કર્ણાટકના મુખ્યમંત્રી તરીકે શપથ ગ્રહણ કરવા બદલ શ્રી બી. એસ. બોમ્માઇજીને અભિનંદન પાઠવ્યા છે. એક ટ્વીટમાં પ્રધાનમંત્રીએ કહ્યું કે, "શ્રી @
પ્રધાનમંત્રીએ થાઈલેન્ડના રાજા એચ.ઈ.ભૂમિબોલ અદુલયાદજેના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ થાઈલેન્ડના રાજા એચ.ઈ.ભૂમિબોલ અદુલયાદજેના નિધન પર શોક વ્યક્ત કર્યો હતો. પ્રધાનમંત્રીએ કહ્યું હતું કે, ભારતના લોકો અને હું આપણા સમયના મોટા નેતાઓમાંના એક રાજા ભૂમિબોલ અદુલયાદજેની વિદાયથી પડેલી ખોટમાં થાઈલેન્ડના લોકોના દુઃખમાં સહભાગી થઈએ છીએ. રાજા ભૂમિબોલ અદુલયાદજે અથવા રામા 9 પ્રત્યે તેમના લોકો ભારે આદરભાવ ધરાવતા હતા. મારા વિચારો તેમના અગણિત શુભેચ્છકો અને પરિવાર સાથે છે.
CWG 2022માં ભારતીય મહિલા હોકી ટીમે બ્રોન્ઝ મેડલ જીત્યા બાદ પ્રધાનમંત્રીશ્રીએ ગર્વ વ્યક્ત કર્યો

પ્રધાનમંત્રી શ્રી નરેન્દ્ર મોદીએ કોમનવેલ્થ ગેમ્સ, 2022માં ન્યુઝીલેન્ડને હરાવીને ભારતીય મહિલા હોકી ટીમે બ્રોન્ઝ મેડલ મેળવ્યા અંગે ગર્વ વ્યક્ત કર્યો છે. પ્રધાનમંત્રીશ્રીએ ટ્વીટ કર્યું; “ભારતનો હોકી સાથે ખૂબ જ ખાસ સંબંધ છે. આમ, એ ચોક્કસ છે કે દરેક ભારતીયને કાંસ્ય ચંદ્રક જીતવા બદલ આપણી અસાધારણ મહિલા હોકી ટીમ પર ગર્વ છે. ઘણા વર્ષોમાં આ પ્રથમ વખત છે જ્યારે મહિલા ટીમ
પ્રધાનમંત્રી શ્રી નરેન્દ્ર મોદીએ શ્રી ગુરુ ગોવિંદસિંહજીના પ્રકાશ પર્વ નિમિત્તે શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ આજે શ્રી ગુરુ ગોવિંદસિંહજીના પ્રકાશ પર્વ નિમિત્તે શુભેચ્છાઓ પાઠવી છે. પ્રધાનમંત્રીએ કહ્યું કે “અમે આદરણીય શ્રી ગુરુ ગોવિંદસિંહજીને તેમના પ્રકાશ પર્વ પર નમન કરીએ છીએ. પ્રધાનમંત્રીએ કહ્યું કે “ਦਸਮ ਪਿਤਾ ਸਾਹਿਬ ਸ੍ਰੀ ਗੁਰੂ ਗੋਬਿੰਦ ਸਿੰਘ ਜੀ ਦੇ ਪ੍ਰਕਾਸ਼ ਪੁਰਬ ਮੌਕੇ ਅਸੀਂ ਉਨ੍ਹਾਂ ਅੱਗੇ ਸੀਸ ਝੁਕਾਉਂਦੇ ਹਾਂ।“
પ્રધાનમંત્રી શ્રી આવતીકાલે ઈન્દોરમાં પ્રવાસી ભારતીય દિવસમાં હાજરી આપશે

પ્રધાનમંત્રી શ્રી નરેન્દ્ર મોદી આવતીકાલે પ્રવાસી ભારતીય દિવસ નિમિત્તે ઈન્દોરમાં હશે. તેણે ટ્વીટ કર્યું: "આવતીકાલે, 9મી જાન્યુઆરીએ પ્રવાસી ભારતીય દિવસ નિમિત્તે ઈન્દોરના વાઈબ્રન્ટ શહેરમાં આવવાની આતુરતાપૂર્વક રાહ જોઈ રહ્યા છીએ. આ આપણા ડાયસ્પોરા સાથેના જોડાણને વધુ ગાઢ બનાવવાની એક શ્રેષ્ઠ તક છે, જેણે વૈશ્વિક સ્તરે પોતાની ઓળખ બનાવી છે."
પ્રધાનમંત્રીએ હિમાચલ પ્રદેશના લોકો તથા તેમના રાજ્ય દિવસના પ્રસંગે શુભકામના પાઠવી

પ્રધાનમંત્રી શ્રી નરેન્દ્ર મોદીએ હિમાચલ પ્રદેશના લોકોને તેમના રાજ્ય દિવસના પ્રસંગ પર શુભકામનાઓ પાઠવી છે. પ્રધાનમત્રીએ જણાવ્યું હતું કે હિમાચલ પ્રદેશની જનતાને તેમના રાજ્ય દિવસ પર શુભેચ્છા. મારી કામના છે કે આ રાજ્ય આગામી વર્ષોમાં વિકાસની નવી ઉંચાઇઓ પાર કરે.
એચટી લીડરશીપ સમિટ -2017 માં પ્રધાનમંત્રીના વક્તવ્યના અંશો

શોભના ભારતીય જી હાજર રહેલા તમામ મહાનુભવો, ભાઈઓ અને બહેનો, મને વધુ એક વાર આપની સમક્ષ હાજર રહેવાની તક મળી છે. અહીં ઘણા જાણીતા અને ઓળખીતા ચહેરાઓ પણ દેખાઈ રહ્યા છે. હિન્દુસ્તાન ટાઈમ્સ ગ્રુપ અને તેના વાચકોનો હું મને અહીં બોલાવવા બદલ ખૂબ ખૂબ આભાર માનું છું. સાથીઓ, બે વર્ષ પહેલાં હું જ્યારે અહીં કોઈ સમિટમાં આવ્યો હતો ત્યારે વિષય હતો “
મંત્રીમંડળે 15મા નાણાં પંચ (2022-23 થી 2025-26)ના બાકી રહેલા સમયગાળા માટે રૂ. 12882.2 કરોડના ખર્ચ સાથે પૂર્વોત્તર ક્ષેત્રના વિકાસ મંત્રાલયની યોજનાઓને ચાલુ રાખવા માટે મંજૂરી આપી

આદરણીય પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી કેન્દ્રીય મંત્રીમંડળની બેઠકમાં 15મા નાણાં પંચ (2022-23 થી 2025-26)ના બાકી રહેલા સમયગાળા માટે રૂપિયા 12882.2 કરોડના ખર્ચ સાથે પૂર્વોત્તર ક્ષેત્રના વિકાસ મંત્રાલયની યોજનાઓને ચાલુ રાખવાની મંજૂરી આપવામાં આવી છે. ખર્ચ ફાઇનાન્સ સમિતિ (
થોમસ કપ 2022 વિજેતા ટીમને પ્રધાનમંત્રીએ કહ્યું, ‘આ ભારતનો રમતગમત ક્ષેત્રનો સૌથી શ્રેષ્ઠ વિજય છે’

પ્રધાનમંત્રી શ્રી નરેન્દ્ર મોદીએ આજે થોમસ કપમાં ઐતિહાસિક વિજય મેળવનારી ભારતીય બેડમિંટનની ટીમને ફોન પર અભિનંદન પાઠવીને તેમની સાથે સંવાદ કર્યો હતો. પ્રધાનમંત્રી ટીમને ખૂબ જ અભિનંદન પાઠવ્યા હતા અને કહ્યું હતું કે, રમતના સમીક્ષકોએ હવે આ જીતને ભારતની રમતજગતની સૌથી શ્રેષ્ઠ જીત તરીકે ગણવી પડશે. તેમણે કહ્યું હતું કે, તેમને ખાસ એ વાતની ખુશી છે કે, એકપણ રાઉન્ડમાં ભારતની ટીમનો પરાજય થયો નથી. પ્રધાનમંત્રીએ ખેલાડીઓને પૂછ્યું હતું કે, તેમને કયા તબક્કે લાગ્યું હતું કે, તેઓ વિજય તરફ આગળ વધી રહ્યા છે. કિદાંબી શ્રીકાંતે તેમને માહિતી આપી હતી કે, ક્વાર્ટર ફાઇનલમાં વિજય મેળવ્યા પછી આ વિજય યાત્રા છેવટ સુધી ચાલુ રાખવાની ટીમની મક્કમતા વધુ મજબૂત બની હતી. તેમણે પ્રધાનમંત્રીને એવું પણ કહ્યું હતું કે, ટીમના જુસ્સાએ ઘણી મદદ કરી અને દરેક ખેલાડીએ પોતાનું 100 ટકા પરફોર્મન્સ આપ્યું છે. પ્રધાનમંત્રીએ જણાવ્યું હતું કે, બધા કોચ પણ તમામ પ્રશંસાને પાત્ર છે. પ્રધાનમંત્રીએ લક્ષ્ય સેનને કહ્યું હતુ કે, તેમણે હવે અલમોરાની ‘બાલ મીઠાઇ’ ખવડાવવી પડશે. આ ટોચનો શટલર દેવભૂમિ ઉત્તરાખંડનો વતની છે. પ્રધાનમંત્રીએ નોંધ્યું હતું કે, લક્ષ્ય ત્રીજી પેઢીનો ખેલાડી છે. લક્ષ્ય સેને માહિતી આપી હતી કે, તેના પિતા ટુર્નામેન્ટ વખતે ઉપસ્થિત હતા. તેમણે શ્રીકાંતનો પણ જુસ્સો વધાર્યો હતો અને કહ્યું હતું કે, ક્વાર્ટર ફાઇનલ પછી જીતનો વિશ્વાસ વધારે મક્કમ બન્યો હતો. એચ.એસ. પ્રણોયે પણ એવું જણાવ્યું હતું કે, ક્વાર્ટર ફાઇનલમાં વિજય મેળવવો ખૂબ જ મહત્વપૂર્ણ છે. તેમાં જીતી ગયા પછી, તે સ્પષ્ટ થઇ ગયું હતું કે ભારતીય ટીમ કોઇપણ ટીમને ટક્કર આપી શકે તેવી સ્થિતિમાં છે. તેમણે વધુમાં કહ્યું હતું કે, ટીમના સહકારના કારણે મલેશિયા જેવી મજબૂત ટીમને હરાવવાનું શક્ય બન્યું હતું. પ્રધાનમંત્રીએ સાત્વિક સાઇરાજ રાંકીરેડ્ડી અને ચિરાગ શેટ્ટીને પણ વિજય પ્રાપ્ત કરવા બદલ અભિનંદન પાઠવ્યા હતા. પ્રધાનમંત્રીએ ચિરાગ શેટ્ટી સાથે મરાઠી ભાષામાં વાત કરી હતી, જેમણે તેમને માહિતી આપી હતી કે, વિશ્વ ચેમ્પિયન બનવા કરતાં ટોચનું બીજું કંઇ જ નથી, તે પણ ભારતમાંથી. “તમે બધાએ આવી મહત્વપૂર્ણ સિદ્ધિ પ્રાપ્ત કરી છે. આખી ટીમ અભિનંદનને પાત્ર છે.” પ્રધાનમંત્રીએ તેમની સાથે વધુ વાત કરવા અને તેમના અનુભવો સાંભળવા માંગતા હોવાથી ટીમ ભારત પરત ફરે તે પછી ખેલાડીઓને તેમના કોચ સાથે પોતાના નિવાસસ્થાને આવવા માટે આમંત્રણ આપ્યું હતું. પ્રધાનમંત્રીએ બેડમિંટન, ટેબલ ટેનિસ અથવા સ્વિમિંગ જેવી રમતોમાં ભાગ લેવા માટે ઉભરતા ખેલાડીઓ અને નાના બાળકો માટે વિજયી ટીમને કોઇ સંદેશ આપવા માટે કહ્યું હતું. શ્રીકાંતે ટીમ અંગે વાત કરતા કહ્યું હતું કે, આજે ભારતમાં રમતગમત ક્ષેત્ર માટે ઉત્કૃષ્ટ સહકાર આપવામાં આવે છે. ભારતીય રમતગમત સત્તામંડળ, સરકાર, રમતગમત સંઘો અને ચુનંદા સ્તરે- ટાર્ગેટ ઓલિમ્પિક્સ પોડિયમ સ્કીમ
પ્રધાનમંત્રીએ હિમાચલપ્રદેશમાં ભારત-ચીન સરહદ નજીક જવાનો, નાગરિકો સાથે દિવાળી ઉજવી

પ્રધાનમંત્રી શ્રી નરેન્દ્ર મોદીએ આજે હિમાચલપ્રદેશના કિન્નૌર જિલ્લામાં ભારત અને ચીનની સરહદ નજીક સુમ્દોની મુલાકાત લઈને સેનાના જવાનો સાથે દિવાળીની ઉજવણી કરી હતી. તેમણે આઇટીબીપી (ઇન્ડો-તિબેટિયન બોર્ડર પોલીસ) અને ભારતીય સેનાના જવાનો સાથે આદાનપ્રદાનકર્યું હતું અને તેમને મીઠાઈની ભેટ ધરી હતી. પ્રધાનમંત્રીએ જવાનોને સંબોધતા કહ્યું હતું કે, તેઓ વર્ષ 2001થી દર વર્ષે દિવાળીએ સશસ્ત્ર દળોના જવાનોની મુલાકાત લે છે. તેમણે ઉલ્લેખ કર્યો હતો કે તેમના #સંદેશ2સોલ્જર્સ અભિયાનના ભાગરૂપે સૈનિકોને સંદેશો મોકલવા અપીલ કરી હતી, જેને સમગ્ર દેશના નાગરિકોએ પ્રચંડ પ્રતિસાદ આપ્યો છે. પ્રધાનમંત્રીએ કહ્યું હતું કે, તેમણે નિવૃત્ત સૈન્ય કર્મચારીઓ અને અધિકારીઓને વન રેન્ક વન પેન્શનનું વચન પૂર્ણ કર્યું છે અને તેઓ આ વચન પૂર્ણ કરી શક્યા તેનો તેમને આનંદ છે. આ પ્રસંગે ચીફ ઓફ આર્મી સ્ટાફ જનરલ દલબીર સિંઘ હાજર હતા. પ્રધાનમંત્રી સુમ્દોથી પરત ફરતી વખતે નજીકના ગામ ચાંગોની ટૂંકી મુલાકાત લીધી હતી. અહીં તેમણે ગામના લોકો સાથે વાતચીત કરી હતી, દિવાળીની શુભેચ્છા પાઠવી હતી અને બાળકોને મીઠાઈની ભેટ ધરી હતી.
ટોયોટાના પ્રેસિડન્ટ શ્રી અકિયો ટોયોડા અને સુઝુકીના ચેરમેન શ્રી ઓ સુઝુકી પ્રધાનમંત્રીને મળ્યા

ટોયોટાના પ્રેસિડન્ટ શ્રી અકિયો ટોયોડા અને સુઝુકીના ચેરમેન શ્રી ઓ સુઝુકી આજે પ્રધાનમંત્રી નરેન્દ્ર મોદીને મળ્યા હતા. તેમની બેઠકમાં ટોયોટા-સુઝુકીની વ્યવસાયિક ભાગીદારી અને ભવિષ્યના ટેકનોલોજીકલ વિકાસના મુદ્દે ચર્ચા થઈ હતી. આ ભાગીદારીમાં ટોયોટાની ટેકનોલોજી અને ઉત્પાદનમાં વૈશ્વિક કુશળતા અને સુઝુકીની નાની કારનું ઉત્પાદન કરવાની ક્ષમતાનો સમન્વય થશે, ખાસ કરીને ભારતમાં. તે નવી વિકસાવેલી ટેકનોલોજીનો ઉપયોગ કરવા ભારતને સક્ષમ બનાવશે તેવી અપેક્ષા છે. ઉપરાંત ઊંચું વોલ્યુમ આ ટેકનોલોજી માટે જરૂરી ભાગોના સ્થાનિક ઉત્પાદનને સક્ષમ બનાવશે. એટલે બંને કંપનીઓ વચ્ચેની ભાગીદારી મેક ઇન ઇન્ડિયાને પ્રોત્સાહન આપશે અને રોજગારીના સર્જનમાં પ્રદાન કરશે. તે ભારતમાંથી નવી ટેકનોલોજી કારની નિકાસ માટેની શક્યતા પણ ખોલશે.
પ્રધાનમંત્રીએ લંડનમાં થયેલા આતંકવાદી હુમલાની ટીકા કરી

પ્રધાનમંત્રી શ્રી નરેન્દ્ર મોદીએ લંડનમાં થયેલા આતંકવાદી હુમલાની ટીકા કરી છે અને જણાવ્યું છે કે હુમલો આંચકાજનક અને ગભરાટ ફેલાવો તેવો છે. પ્રધાનમંત્રીએ કહ્યું હતું કે, “લંડનમાં હુમલો આંચકાજનક છે અને ગભરાટે ફેલાવે તેવો છે. અમે તેની ટીકા કરીએ છીએ. મારા વિચારો મૃતકોના પરિવારો સાથે છે અને ઇજાગ્રસ્તો માટે પ્રાર્થના છે.”
માતા અમૃતાનંદમયીના 63મા જન્મ દિવસ પ્રસંગે પ્રધાનમંત્રીના પ્રવચનનો મૂળ પાઠ

પ્રણામ અમ્મા, મંચ ઉપર બેઠેલા માનનીય મહાનુભવો, નમસ્કારમ્! આજના પાવક અને પવિત્ર પ્રસંગે હું અમ્મા માટે ઊંડો આદર વ્યક્ત કરૂં છું. હું, પ્રભુને પ્રાર્થના કરૂં છું કે તેમને લાંબુ આયુષ્ય અને સારી તંદુરસ્તી પ્રાપ્ત થાય. કરોડો ભક્તોને તે માર્ગદર્શન પૂરૂં પાડી રહ્યા છે. એટલું જ નહીં, ઘણા ભક્તો માટે તે જીવનનો પર્યાય બન્યા છે. સાચી માતાની જેમ તેમના ભક્તોનું સીધા અને આડકતરા તથા દર્શનિય અને અદ્રશ્ય કાર્યો દ્વારા તે પોષણ કરે છે. હું નસીબદાર છું કે જેમને અમ્માના આશિર્વાદ અને બિનશરતી પ્રેમ મળ્યો છે તેમાં મારો સમાવેશ થાય છે. 3 વર્ષ પહેલા મને અમ્રીતાપુરી ખાતે અમ્માના 60મા જન્મદિવસની ઉજવણી પ્રસંગે આદર વ્યક્ત કરવાની તક મળી હતી. આજે આ ઉત્સવમાં હું વ્યક્તિગત હાજરી આપી શકું તેટલો ભાગ્યશાળી નથી, પરંતુ ટેકનોલોજીના માધ્યમથી તેમનું અભિવાદન કરતા આનંદ અનુભવું છું. હું હમણા જ કેરળથી પરત ફર્યો છું અને કેરળના લોકોએ મારી પર જે પ્રેમ અને હેત વરસાવ્યું છે તેનાથી હું પ્રભાવિત થયો છું. ભારત એ એવા સંતોની ભૂમિ છે કે જેમને દરેક ચીજમાં ભગવાન દેખાય છે. આવી ચીજોમાં માનવજાત મોખરે છે. આ કારણથી માનવજાતની સેવા એ તેમનો મુખ્ય ઉદ્દેશ છે. મને જાણકારી છે કે પોતાના બાળપણમાં પણ અમ્મા પોતાનું ભોજન અન્યને આપી દેવાનું પસંદ કરતા હતા. વૃધ્ધો અને મોટી ઉંમરના લોકો તેમજ જરૂરિયાતમંદ લોકો તરફ બાળપણથી જ લાગણી ધરાવતા હતા. આ ઉપરાંત તેઓ બાળપણમાં ભગવાન કૃષ્ણની પૂજા કરતા હતા. આ બંને ગુણો તેમની તાકાત બન્યા છે. પ્રભુની ભક્તિ અને ગરીબો પ્રત્યે કરૂણા સંદેશો મને અમ્મા સાથેના વ્યક્તિગત સંબંધને કારણે મળ્યો છે. દુનિયાભરના અમ્માના લાખો ભક્તો પણ આવું જ માને છે. અમ્મા દ્વારા ચલાવાતી વિવિધ સંસ્થાઓ અને કાર્યક્રમો તેમજ સામાજિક અને સખાવતી પ્રવૃત્તિઓ અંગે મને જાણકારી છે. તે હંમેશા દુનિયાના ગરીબોને સહાયરૂપ બનીને તેમની – આહાર, નિવાસ, આરોગ્ય, શિક્ષણ અને રોજગારી જેવી પાંચ મુખ્ય જરૂરિયાતો પૂરી કરી રહ્યા છે. આ પ્રસંગે હું તેમણે સ્વચ્છતા, પાણી, આવાસ, શિક્ષણ અને આરોગ્યના ક્ષેત્રે કરેલા કામો તથા દાન અંગે ઉલ્લેખ કરવાનું પસંદ કરીશ. મારી સમજ મુજબ આમાંના કેટલાક લાભાર્થીઓને આજે પ્રમાણપત્રો અપાશે. ખાસ કરીને ટોયલેટસના નિર્માણ માટે અમ્માએ હાથ ધરેલા પ્રયાસોથી અમારા સ્વચ્છ ભારતના કાર્યક્રમને મોટી સહાય મળી છે. અમ્માએ કેરળમાં સ્વચ્છતાના પ્રયાસો માટે રૂ.100 કરોડ પ્રદાન કરવાનું વચન આપ્યું છે. આમાં ગરીબો માટે 15000 શૌચાલયના બાંધકામનો સમાવેશ થાય છે. આજે મને માહિતી આપવામાં આવી છે કે રાજ્યભરમાં અમ્માના આશ્રમ દ્વારા 2000 શૌચાલયના બાંધકામની કામગીરી પૂરી કરવામાં આવી છે. હું જાણું છું કે અમ્મા દ્વારા પર્યાવરણની જાળવણી માટે કરાયેલા વિવિધ પ્રયાસોમાંનું આ એક ઉદાહરણ છે. એક વર્ષ પહેલા અમ્માએ નમામી ગંગે કાર્યક્રમ માટે રૂ.100 કરોડનું ઉદાર દાન આપ્યું હતું. હું જાણું છું કે કુદરતી આફતો વખતે અમ્મા અસરગ્રસ્તોને સહાય કરે છે. મને એ જાણીને ખૂબ જ આનંદ થયો છે કે અમ્રીતા યુનિવર્સિટીના સંશોધકો દુનિયામાં અત્યંત નડતરરૂપ સમસ્યાઓ માટે નવા અભિગમો અપનાવી રહ્યા છે. અંતમાં હું, આ ઉજવણીમાં સામેલ થવાની જે તક મળી છે તે બદલ નિષ્ઠાપૂર્વક આભાર વ્યક્ત કરૂં છું. વધુ એકવાર, હું અમ્મા માટે ભારે આદર વ્યક્ત કરૂં છું.
પ્રધાનમંત્રીએ કેવડિયામાં રાષ્ટ્રીય એકતા દિવસ પર રાષ્ટ્રીય એકતાની પ્રતિજ્ઞા લેવડાવી

પ્રધાનમંત્રી શ્રી નરેન્દ્ર મોદીએ આજે રાષ્ટ્રીય એકતા દિવસનાં પ્રસંગે કેવડિયામાં સ્ટેચ્યૂ ઓફ યુનિટ ખાતે રાષ્ટ્રીય એકતા દિવસની પ્રતિજ્ઞા લેવડાવી હતી. તેમણે સમગ્ર દેશમાંથી આવેલી વિવિધ પોલીસ ટુકડીઓ દ્વારા પ્રસ્તુત રાષ્ટ્રીય એકતા દિવસની પરેડનું નિરીક્ષણ પણ કર્યું હતું. વર્ષ 2014થી અત્યાર સુધી 31 ઓક્ટોબરને રાષ્ટ્રીય એકતા દિવસ તરીકે ઉજવવામાં આવે છે, જેમાં દેશભરમાંથી રન ફોર યુનિટીમાં સમાજનાં તમામ વર્ગનાં લોકો ભાગ લે છે. તમામ રાજ્યો અને ગુજરાત સ્ટેટ કેટેડ કોર્પ્સમાંથી ધ્વજવાહકોએ પ્રધાનમંત્રી મોદી સમક્ષ ‘એક ભારત, શ્રેષ્ઠ ભારત’ પર ડ્રિલ પ્રસ્તુત કરી હતી. એનએસજી (રાષ્ટ્રીય સુરક્ષા દળ), સીઆઇએસએફ (કેન્દ્રીય ઔદ્યોગિક સુરક્ષા દળ), એનડીઆરએફ (રાષ્ટ્રીય આપત્તિ પ્રતિક્રિયા દળ), સીઆરપીએફ (કેન્દ્રીય અનામત પોલીસ દળ), ગુજરાત પોલીસ અને જમ્મુ અને કાશ્મીરની પોલીસ સહિત વિવિધ પોલીસ ટુકડીઓએ પ્રધાનમંત્રી સમક્ષ તેમની ટુકડીઓનું વિભિન્ન પ્રદર્શન પ્રસ્તુત કર્યું હતું. ત્યાર બાદ પ્રધાનમંત્રીએ કેવડિયામાં ટેકનોલોજી પ્રદર્શન સ્થળનું ઉદ્ઘાટન કર્યું હતું. તેમણે ઉડ્ડયન સુરક્ષા, પોલીસ દળોનાં આધુનિકીકરણ વગેરે વિષયો પર આધારિત આધુનિક ટેકનોલોજી દર્શાવતી પોલીસ ટુકડીઓનાં સ્ટૉલની મુલાકાત લીધી હતી.